**চরফ্যাশন কারামাতিয়া কামিল মাদ্রাসা** ভোলা জেলার চরফ্যাশন উপজেলায় অবস্থিত একমাত্র কামিল মাদ্রাসা। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত একটি আলিয়া মাদ্রাসা। ২০১৯ সালে মাদ্রাসাটিতে অনার্স কোর্স চালু হয়, এবং এটি বাংলাদেশের অনার্স কোর্স চালু থাকা ৩১টি মাদ্রাসার মধ্যে অন্যতম। মাদ্রাসার বর্তমান অধ্যক্ষের নাম মাওলানা আশরাফ আলী।

ইতিহাস
------

১৯৪৫ সালে চরফ্যাশন উপজেলার স্থানীয় ইসলামি শিক্ষানুরাগী ব্যক্তিদের উদ্যোগে মাদ্রাসাটি প্রতিষ্ঠা হয়। প্রথম দিকে মাদ্রাসার কার্যক্রম স্থানীয়রা সহযোগিতা করে কার্যক্রম পরিচালনা করতে থাকে। এরপর ধীরে ধীরে মাদ্রাসাটি সরকারি এমপিও ভুক্তি লাভ করে। ১৯৭১ সালের পরে বাংলাদেশ সরকারের উদ্যোগে মাদ্রাসার ব্যপক উন্নতি লাভ হয় এবং ধীরে ধীরে একটি কামিল মাদ্রাসায় উন্নীত হয়। 

২০০৬ সালে বাংলাদেশের আলিয়া সকল মাদ্রাসার সাথে সমস্ত ইসলামী বিশ্ববিদ্যালয় কুষ্টিয়ার অধিভুক্ত হয়। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হয়, এবং হলে আলিয়া মাদ্রাসাসমূহ সেখানে স্থানান্তরিত করা হয়।

শিক্ষা কার্যক্রম
----------------

মাদ্রাসায় ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত অধ্যয়নের সুযোগ। এই মাদ্রাসার দাখিল ও আলিম পর্যায়ে বিজ্ঞান ও মানবিক উভয় শাখা রয়েছে। এবং ফাজিল ও পর্যায়ে আল কুরআন ও ইসলামি অধ্যয়ন, আল হাদিস ও ইসলামি অধ্যয়ন, দাওয়াহ প্রভৃতি বিভাগ চালু আছে। এছাড়াও কামিল পর্যায়ে আল কুরআন ও আল হাদিস নিয়ে উচ্চ পড়াশোনা ও গবেষণার সুযোগ রয়েছে। ২০১৯ সালে মাদ্রাসায় আল হাদিস বিভাগে অনার্স কোর্স চালু করেছে।

সুযোগ-সুবিধা
------------

এই মাদ্রাসা আধুনিক সকল সুযোগ সুবিধা সম্পন্ন একটি মাদ্রাসা। ছাত্রদের খেলার মাঠ, পড়াশোনার জন্য লাইব্রেরী, মেয়েদের অবসর কাটানোর জন্য কমন রুম সহ বিভিন্ন সুবিধা রয়েছে।

### খেলার মাঠ

মাদ্রাসার চারিদিকে দেয়ালের মাঝখানে শিক্ষার্থীদের খেলার জন্য সুবিশাল মাঠ রয়েছে। এখানে অবসর সময়ে ও পাঠদান শেষে মাদ্রাসার ছাত্ররা ও সংশ্লিষ্ট ব্যক্তিরা এখানে খেলা-ধুলা করে থাকে। এই মাদ্রাসার ছাত্ররা খেলা-ধুলায় অগ্রগণ্য। বেশিরভাগ সময় ছাত্ররা ক্রিকেট, ফুটবল ও ভলিবল খেলে থাকে।

### গ্রন্থাগার

মাদ্রাসার সকল শিক্ষার্থীদের জন্য উন্মুক্ত লাইব্রেরী রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। ফাজিল ও কামিল শ্রেণীর শিক্ষার্থীদের জন্য বিশেষ উচ্চতর গবেষণাধর্মী বই রয়েছে।

### বিজ্ঞানাগার

মাদ্রাসার বিজ্ঞান বিভাগের ছাত্রদের গবেষণা ও ল্যাব ক্লাস করার জন্য মাদ্রাসায় বিজ্ঞানানার প্রতিষ্ঠা করা হয়েছে। এখানে ছাত্ররা পাঠদান সময়ে ও অবসর সময়ে গবেষণা ও পরীক্ষা-নিরীক্ষা করতে পারে। এই মাদ্রাসার বিজ্ঞানের শিক্ষার্থীরা বিভিন্ন বিজ্ঞান ভিত্তিক প্রতিযোগিতায় অংশগ্রহণ করে থাকে।

আরো দেখুন
---------

* করিমজান মহিলা কামিল মাদ্রাসা, ভোলা
* হাজারীগঞ্জ হামিদিয়া ফাজিল মাদ্রাসা

তথ্যসূত্র
---------

1. 1 2  "CHARFASSION KARAMATIA KAMIL MADRASAH"। *101364.ebmeb.gov.bd*। সংগ্রহের তারিখ ২০২০-০৬-১৩।
2. ↑  "CHARFASSION KARAMATIA KAMIL MADRASAH"। *101364.ebmeb.gov.bd*। সংগ্রহের তারিখ ২০২০-০৬-১৩।
3. 1 2  "CHARFASSION KARAMATIA KAMIL MADRASAH"। *101364.ebmeb.gov.bd*। সংগ্রহের তারিখ ২০২০-০৬-১৩।
4. ↑  "Char Fasson Karamatia Kamil Madrasha"। *Sohopathi | সহপাঠী* (ইংরেজি ভাষায়)। সংগ্রহের তারিখ ২০২০-০৬-১৩।
5. ↑  "গভর্নিং বডি - বরিশাল"। *Islamic Arabic University* (ইংরেজি ভাষায়)। সংগ্রহের তারিখ ২০২০-০৬-১৩।
6. ↑  "পরীক্ষার কেন্দ্রে অনিয়ম চরফ্যাশনে ৯ শিক্ষক কর্মচারীকে অব্যাহতি | সারাদেশ"। *ittefaq*। সংগ্রহের তারিখ ২০২০-০৬-১৩।
7. ↑  ইনকিলাব, দৈনিক। "Daily Inqilab | Online Bangla News | Politics | Sports"। *www.dailyinqilab.com*। ২০২০-০৬-১৩ তারিখে মূল থেকে আর্কাইভ করা। সংগ্রহের তারিখ ২০২০-০৬-১৩।
8. ↑  Bhola, আলোকিত ভোলা :: Alokito। "চরফ্যাশনে একই সাথে দুটি মাদ্রাসায় অনার্স কোর্স চালু"। *Bargunar Alo* (ইংরেজি ভাষায়)। সংগ্রহের তারিখ ২০২২-০৫-১২।
9. ↑  "আলিয়া মাদরাসার উৎপত্তি ও ক্রমবিকাশ"। *lekhapora24.net*। ২০২১-০৮-১৬ তারিখে মূল থেকে আর্কাইভ করা। সংগ্রহের তারিখ ২০২১-০৮-১৭।
10. ↑  "মাদ্রাসা শিক্ষার উন্নয়নে প্রত্যাশা"। *SAMAKAL* (ইংরেজি ভাষায়)। ২০২১-০৬-১০ তারিখে মূল থেকে আর্কাইভ করা। সংগ্রহের তারিখ ২০২১-০৬-১০।
11. ↑  "চরফ্যাশনে মাদ্রাসায় অর্নাস চালু | দৈনিক বাংলার কন্ঠ"। *dailybanglarkantha.com*। সংগ্রহের তারিখ ২০২২-০৫-১২।